text: Affald? Det smider vi da i naturen!
  16 februar 2016 kl. 09.52
  TV SYD’s indslag om affald, der bliver smidt i naturen, har udløst stor debat.
  Hvad kan man gøre for at undgå, at folk smider deres affald i naturen?
  Sådan lød spørgsmålet på TV SYD’s Facebook-side efter et indslag på TV SYD om, at mange bruger naturen som losseplads.
  Det har udløst en stor debat.
  Således skriver Pernille Dansbo: 
  Større skraldespande! 
  I Lunderskov kan der være 3 max. 4 poser i vores skraldespand. Vi er 3 mennesker og en masse bleer mm... Så vi må købe affaldsmærker stort set hver uge. Vi har lært at leve med det, men vi vil da hellere bruge de penge på noget andet, og problemet er sikkert også hos dem, der så smider deres affald i naturen.
   
  Og Sara Iversen:
   Mere fokus gennem medierne... evt. kampagner omkring emnet, ligesom med trafiksikkerhed... der er for mange, der ikke tænker over, hvad det gør ved miljøet, og hvor ulækker naturen bliver.
   
  Sonja Hansen vil jagte synderne:
  Fint hvis der er spor, hvor det kommer fra. Så må regningen sendes rette sted.
   
  Samme tanke har Marianne Paysen:
   Jeg ville da bare sætte nogle vildt kameraer op, så er de da afsløret
   
  Og Tom Nielsen:
   Mindre bureaukrati på genbrugstationerne, De ansatte opfører sig tit som små konger. Jeg stod i sommers med ti sorte affaldssække med personlige papirer fra mine forældres dødsbo, og jeg fik bare at vide, at det skulle puttes i gennemsigtige sække, så kunne jeg så komme igen....med det resultat at det blev brændt af hjemme i baghaven. Det er blevet alt for besværligt at komme af med affald !
  Du er velkommen til at blande dig i debatten på TV SYD’s Facebookside.
  